Դրամեն

Դրամեն, քաղաք է Բուսկերուդում` Նորվեգիայում։ Նավահանգստային և ծովային քաղաք Դրամենը գտնվում է Նորվեգիայի արևելյան և առավել խիտ բնակեցված մասում։

Դիրք 
 

Վարչական միավորն ունի 63.000 բնակիչ, բայց քաղաքը որպես տարածաշրջանային մայրաքաղաք ունի ավելի քան 150, 000 բնակիչ։
Շրջակա համայնքները աճում են ավելի, քան երբևէ նախկինում։ Քաղաքն օգտվում է գետային և ներքին ջրային ուղիներից թե՛ հանգստի, թե՛ կենցաղային գործունեության համար։ Ոչ մի քաղաք երկրում չի ստացել այնքան շատ մրցանակներ թե՛ բնապահպանության, թե՛ քաղաքաշինության զարգացման համար։ 2003 թվականից այն արժանացել է 6 ազգային և 2 միջազգային մրցանակների։

Անունը և զինանշանը 

Հին նորվեգական տեսակի քաղաքների անունը եղել է Դրաֆն(Drafn) և այդ սկզբնական անունը բուն մասն է Դրամենսֆյորդի։ «Ֆյորդը», հավանաբար, գետի անվան հետ է կապված։ 
Զինանշանը ժամանակակիցն է։ Այն ընդունվել է 1960 թվականի նոյեմբերի 17-ին։

Պատմություն 

Ասկոլլենի և Աուստադի Ժայռապատկերները 6.000-7000 տարեկան են և այդ վայրում մարդկային գործունեության առաջին նշանները։ Ամենամեծ ժայռապատկերը Ասկոլլենի վրա պատկերված եղջերուն է։ Դրամենը նախապես բաղկացած է եղել նորվեգական երեք առևտրային քաղաք-նավահանգիստներից։ Բրագերնեսը (Դրամենսելվի հյուսիսային կողմում և Ստրոմսոն և Տանգենը (երկուսն էլ գետի հարավային կողմում)։ Առևտրի նպատակով փոքր նավահանգիստները տեղադրված են շուկա քաղաքներից ներքև։ Իրենց գտնվելու վայրերով մոտիկ լինելով հանդերձ` Բրագերնեսը գտնվում է Օսլոյից ցած, իսկ Ստրոմսոն` Թոնսբերգից ներքև։ Այդ պատճառով նավահանգիստներ հանդիսացող հարևան քաղաքների միջև համագործակցությունը գրեթե անհնար է։ 1662 թվականին առաջարկվել էր միաձուլել Ստրոմսոն և Բրագերնեսը որպես շուկայական քաղաք Ֆրեդերիկսթրո անունով։ Առաջարկը մերժվել էր Ֆրեդերիկ III-ի կողմից։ Բրագերնեսը ստացել էր սահմանափակ իրավունքներով քաղաքի կարգավիճակ մինչև 1715 թվականը, իսկ 1811 թվականի հունիսի 19-ին միացվել էր Սթրոմսոյին և հանդես եկել Նորվեգիայի միայնակ քաղաքի կարգավիճակով։

Աշխարհագրություն 

Դրամենը Նորվեգիայի ամենամեծ քաղաքներից է և ընկած է Նորվեգիայի մայրաքաղաքից` Օսլոյից, մոտ 40 կմ հեռավորության վրա։ Քաղաքային կենտրոնը գտնվում է հովտի ծայրում` Դրամենսելվա գետի երկու կողմում, որտեղ գետը հանդիպում է Դրամենսֆյորդին։ Դրամենը նաև նավահանգիստ է Նորվեգիայում միրգ ներկրող ավտոմեքենայի համար։ 2007 թվականի հունվարի 1-ի դրությամբ Դրամենի քաղաքային բնակչությունը 93, 006 է։ Դրամենը Նորվեգիայի քաղաքներից տարածքի մեծությամբ վեցերորդն է, իսկ տարածքի զբաղվածությամբ հինգերորդն է վարչական միավորների ցանկում։

Օվրե Սունդ շրջանը տեղադրված է Դրամմենսելվայի երկայնքով։ Այնտեղ կան 18-րդ և 19-րդ դարի շինություններ, որոնք քաղաքին տալիս են յուրահատուկ ինքնատիպություն։ 2008 թվականին Դրամենը մրցանակ է շահել որպես Եվրոպայի լավագույն զարգացող քաղաք։

Ասս Բրևերի 

Ասս Բրևերին հին գարեջրի գործարան է Նորվեգիայում և նշանակություն է ձեռք բերել թե' իր գարեջրով, թե' հին շինությամբ։ Հիմնադրվել է 1834 թվականին։ Գործարանի հիմնական արտադրանքը հանդիսանում է ոչ ալկոհոլային խմիչքները։

Կամուրջներ 

Օվրե Սունդ։
 Իփսիլոն (կամուրջ) - Դրամմենսելվայի վրա, 2007 թվականի շինություն։ 
Հոլմեն կամուրջներ-երկու երկաթուղային կամուրջներ Դրամեն գծի վրա։

Դրամենի թանգարան 

Դրամենի արվեստի և մշակույթի թանգարանը ներառում է 1770 թվականի կալվածք-տուն, 1930 թվականից` թանգարանի շենք` թանգարանի ադմինիստրացիայով, մշտական ցուցահանդեսներով և հավաքածուներով, 1990 թվականից` պատկերասրահով։ Թանգարանը ներառում է նաև երկու խոշորագույն շենքեր` պահպանված որպես ֆերմաներ

Դրամեն Պարույր 
Ճանապարհ-թունել, որը թույլ է տալիս մտնել Սկանսեն Ռիդջ։ Այն բացվել է 1961 թվականին։

Դրամենի թատրոն 

Դրամենի թատրոնը Բրագերնեսում կառուցվել է 1869 թվականին։ Այն եղել է երկրի առաջին ժամանակակից թատրոնը։ Թատրոնը վերածննդի ոճով կառուցված սիմետրիկ ճակատային մասով և կամարակապ պատուհաններով, կատարյալ համալիր է։ Երբ այն 1993 թվականի դեկտեմբերին վնասվել է կրակից, կառուցվել է նոր թատրոն յուրահատուկ տան տեսքով։ Կառուցումն ավարտվել է 1997 թվականի ընթացքում։

Սպորտային ակումբներ 

 Դրամեն FK-ստեղծվել է 2008 թվականի օգոստոսի 23-ին։
 Դրամեն գոլֆկլուբ-ստեղծվել է 1988 թվականին Դրամենի հարավային մասում Սանդե Վեսթֆոլդի սահմանին։ 
 Դրամեն HK-հանդբոլ ակումբ
 IF Hellas
 IF Sturla
 Konnerud IL
Նշանավոր սպորտային ակումբներ են. 
 SBK Drafn-ը հիմնադրվել է 1910 թվականի սեպտեմբերի13-ին։ 
Drammen Bandy-վեց անգամ հաղթել է նորվեգական խաղերին, ցուցաբերել է բարձրագույն մակարդակի մականախաղ։

Պատկերասրահ

Ծանոթագրություններ 

Նորվեգիայի քաղաքներ
Բուսկերուդի քաղաքապետարաններ